CELEX: 32013R0837
Language: sk
Date: 2013-06-25 00:00:00
Title: Delegované nariadenie Komisie (EÚ) č. 837/2013 z  25. júna 2013 , ktorým sa mení a dopĺňa príloha III k nariadeniu Európskeho parlamentu a Rady (EÚ) č. 528/2012, pokiaľ ide o požiadavky na informácie k autorizácii biocídnych výrobkov  Text s významom pre EHP

3.9.2013   
            
            
               SK
            
            
               Úradný vestník Európskej únie
            
            
               L 234/1
            
         DELEGOVANÉ NARIADENIE KOMISIE (EÚ) č. 837/2013
   z 25. júna 2013,
   ktorým sa mení a dopĺňa príloha III k nariadeniu Európskeho parlamentu a Rady (EÚ) č. 528/2012, pokiaľ ide o požiadavky na informácie k autorizácii biocídnych výrobkov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 85,
   keďže:
   
               (1)
            
            
               Podľa článku 19 ods. 1 nariadenia (EÚ) č. 528/2012 možno biocídny výrobok autorizovať, ak sú účinné látky vo výrobku schválené v súlade s článkom 9 uvedeného nariadenia.
            
         
               (2)
            
            
               Biocídne výrobky možno autorizovať aj vtedy, ak jedna alebo dve účinné látky v nich obsiahnuté boli vyrobené na iných miestach alebo inými postupmi vrátane z iných východiskových materiálov, ako látky posudzované pri schvaľovaní podľa článku 9 nariadenia (EÚ) č. 528/2012.
            
         
               (3)
            
            
               V takýchto prípadoch na účely zabezpečenia toho, že účinná látka obsiahnutá v biocídnom výrobku nebude mať významne viac nebezpečných vlastností ako látka posudzovaná pri schvaľovaní, je nevyhnutné stanoviť technickú ekvivalenciu podľa článku 54 nariadenia (EÚ) č. 528/2012.
            
         
               (4)
            
            
               Preto je vhodné zahrnúť dôkaz o stanovení technickej ekvivalencie medzi informácie vyžadované k autorizácii biocídnych výrobkov uvádzaných v prílohe III k nariadeniu (EÚ) č. 528/2012,
            
         PRIJALA TOTO NARIADENIE:
   Článok 1
   Príloha III k nariadeniu (EÚ) č. 528/2012 sa mení a dopĺňa takto:
   
               1.
            
            
               V tabuľke hlavy 1 sa vkladá tento bod 2.5.:
               
                           „2.5.
                        
                        
                           V prípade, že biocídny výrobok obsahuje účinnú látku, ktorá bola vyrobená na iných miestach, inými postupmi alebo z iných východiskových materiálov ako účinná látka posudzovaná pri schvaľovaní podľa článku 9 tohto nariadenia, musí sa predložiť dôkaz o tom, že príslušný orgán určený v súlade s článkom 26 smernice 98/8/ES stanovil technickú ekvivalenciu v súlade s článkom 54 tohto nariadenia alebo že ju stanovil po posúdení, ktoré začalo pred 1. septembrom 2013.“
                        
                     
         
               2.
            
            
               V tabuľke hlavy 2 sa vkladá tento bod 2.5.:
               
                           „2.5.
                        
                        
                           V prípade, že biocídny výrobok obsahuje účinnú látku, ktorá bola vyrobená na iných miestach, inými postupmi alebo z iných východiskových materiálov ako účinná látka posudzovaná pri schvaľovaní podľa článku 9 tohto nariadenia, musí sa predložiť dôkaz o tom, že príslušný orgán určený v súlade s článkom 26 smernice 98/8/ES stanovil technickú ekvivalenciu v súlade s článkom 54 tohto nariadenia alebo že ju stanovil po posúdení, ktoré začalo pred 1. septembrom 2013.“
                        
                     
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. júna 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 167, 27.6.2012, s. 1.